रेलवे की परमिशन नहीं,गंजबासौदा गुलाबगंज अंडरब्रिज का काम रुका
भास्कर संवाददाता| गंजबासौदा
गुलाबगंज और बासौदा में अंडर ब्रिज निर्माण का कार्य रेलवे सीमा में अप्रैल तक होना संभव नहीं है। रेलवे ने ठेकेदारों को कार्य की अनुमति देने से अभी मना कर दिया है। ठेकेदारों ने सीसी के ब्लाक दो महीने पहले बनाकर तैयार कर लिए हैं। उनको रेलवे लाइन के नीचे फिट करने के लिए खुदाई की इजाजत नहीं मिल रही है। ठेकेदार अभी इजाजत मिलने का इंतजार कर रहे हैं। इधर रेलवे के अधिकारियों ने वर्तमान में रेलवे ट्रैक पर यातायात के दबाव को देखते हुए फिलहाल रेलवे सीमा में दो महीने तक सीसी के ब्लाक जारी करने की संभावना से इंकार कर दिया है। इस कारण दोनों अंडर ब्रिज निर्माण का कार्य फिलहाल दो महीने तक पूरा होने की उम्मीद नहीं हैं।
ब्रिज के लिए सीसी ब्लाक तैयार लेकिन काम ठप
गुलाबगंज और बासौदा में स्वीकृत दोनों अंडरब्रिज के सीसी ब्लाक तैयार हो चुके हैं। लाइन के नीचे खुदाई कर उनको फिट करना है। इसके लिए जब तक लाइन पर यातायात नहीं रोका जाएगा। खुदाई और ब्लाक फिटिंग का कार्य नहीं होगा। इस कार्य के लिए कम से कम 6 से 7 घंटे रेलवे ट्रैक रोकना पड़ेगा। गुलाबगंज और बासौदा में तीन रेलवे ट्रैक हैं। तीनों के नीचे सीसी ब्लाक लगाए जाना है। 20-20 सीसी ब्लाक दोनों स्थानों पर बनाए जा चुके हैं। यह पूरा कार्य रेलवे के इंजीनियरों की देखरेख में होगा।
सेक्शन में प्रतिदिन 175 ट्रेन चलती हैं
बीना-भोपाल रेलवे सेक्शन में प्रतिदिन कम से कम 175 ट्रेनें चलती हैं। इससे तीनों ट्रैक पर यातायात का दबाव 24 घंटे बना रहता है। ट्रैक पर यातायात के दबाव को देखते हुए रेलवे ने तीसरा ट्रैक बनाया है। मार्च, अप्रैल में सेक्शन में चल रहे कार्यों के कारण फिलहाल लंबे समय तक ट्रैक पर यातायात बंद रखने की कोई गुंजाइश नहीं है।
दो करोड़ की लागत से स्वीकृत है अंडरब्रिज
दोनों स्थानों पर बनाए जाने वाले अंडर ब्रिज 2-2 करोड़ रुपए की लागत से स्वीकृत हैं। दोनों स्थानों पर बनाए जा रहे अंडर ब्रिज 10 फीट चौड़े होंगे। सिर्फ दोपहिया वाहन, कार, जीप या ट्रैक्टर-ट्राली ही निकल सकेंगे। एक बार में एक ही चार पहिया वाहन निकल सकेगा। चार पहिया वाहन क्रॉसिंग में नहीं निकल पाएंगे।
ऐसी संभावना है
विदिशा-गंजबासौदा में ओवर ब्रिज का कार्य चल रहा है। दोनों स्थानों पर रेलवे सीमा तक दोनों पुलों का निर्माण कार्य पूरा हो जाए तो इसी समय पुलों का कार्य रेलवे सीमा से जोड़ने के साथ ही अंडर ब्रिज निर्माण के लिए हरी झंडी दी जा सकती है। रेलवे के अधिकारी चाहते हैं कि बार-बार ट्रैक बंद करने के स्थान पर एक बार ही ट्रैक बंद हो। सारे ठेकेदार उसी समय में अपना कार्य रेलवे सीमा में पूरा करें। इसके चलते भोपाल से बीना के बीच सारे अंडर ब्रिज व ओवर ब्रिज का कार्य एक साथ किया जाए। इस पर रेलवे अधिकारियों के बीच मंथन चल रहा है। सूत्रों से एैसी जानकारी मिली है।
अंडरब्रिज में लगने वाले ब्लाॅक बनकर तैयार
अंडर ब्रिज के ब्लॉक तैयार, रेलवे से निर्माण की अनुमति का इंतजार।
परमिशन का है इंतजार
अंडर ब्रिज के लिए सीसी के ब्लाक बनकर तैयार हो चुके हैं। लाइन के नीचे खुदाई कर ब्लाक फिट करने का कार्य होना किया जाना है। इसके लिए रेलवे द्वारा समय निर्धारित किया जाना है परमिशन का इंतजार है। सुनील तोमर, सुपरवाइजर जादौन कंस्ट्रक्शन कंपनी ग्वालियर।
awa_Deva bho_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva